钦定古今图书集成/理学汇编/字学典/第118卷 > 蹇义
## 钦定古今图书集成/理学汇编/字学典/第118卷 > 蹇义

按《列卿纪》：“蹇义，字宜之，四川巴县人。洪武乙丑进士，
授中书舍人。永乐二年命兼詹事，累官吏部尚书。谥
忠文。”

按《畜德录》：义善书，成祖手授金龙文笺，命书外国诏。
偶落一字，奏曰：“臣敬畏之深，辄复有此。”上曰：“朕亦有
之，此纸艰得，姑注之耳。”对曰：“示信远人，岂以是惜。”上
深然之，复授以笺，更书之。